Njegere za kizungu (jina la kisayansi kwa Kilatiniː Pisum sativum) ni mbegu za aina ya mimea ambayo hukuzwa sehemu mbalimbali za dunia. Mimea hii inapatikana katika spishi za Dicotyledonae katika himaya Plantae. Mbegu za njegere za kizungu ni za mviringo kwa asili yake. Njegere za kizungu zipo katika makundi mbalimbali kulingana na rangi za maua kama vile nyeupe, nyekundu na njano. Njegere huhitaji udongo wenye rutuba ili kustawi vizuri, pia huhitaji umwagiliaji wa mara kwa mara ndani ya wiki, walau mara mbili ndani ya wiki. Njegere hustawi zaidi sehemu zenye baridi na si zenye joto kali; kwa Tanzania hupatikana sehemu mbalimbali kama vileː Iringa, Morogoro (Mgeta), Tanga (Lushoto) na Mbeya.